***დანართი***

არასამეწარმეო (არაკომერციული) იურიდიული პირი

ხონის მუნიციპალიტეტის

,,ხონის სამუსიკო სკოლის“ წესდება

**მუხლი 1. ზოგადი დებულებები**

1. არასამეწარმეო (არაკომერციული) იურიდიული პირი: ხონის მუნიციპალიტეტის ,,ხონის სამუსიკო სკოლა“ (შემდგომში - სამუსიკო სკოლა) წარმოადგენს საქართველოს კანონმდებლობის შესაბამისად შექმნილ კერძო სამართლის იურიდიული პირს, მუნიციპალიტეტის დაქვემდებარებაში არსებულ სამუსიკო სკოლისგარეშე სახელოვნებო საგანმანათლებლო დაწესებულებას, რომელიც ახორციელებს სამუსიკო საგანმანათლებლო პროგრამებს ზოგადსაგანმანათლებლო პროგრამების გარეშე დაწყებით საფეხურზე.
2. სამუსიკო სკოლა დაფუძნებულია განუსაზღვრელი ვადით, მისი უფლებაუნარიანობა წარმოიშობა მეწარმეთა და არასამეწარმეო (არაკომერციული) იურიდიული პირების რეესტრში რეგისტრაციის მომენტიდან და წყდება მისი ლიკვიდაციის ფაქტის ამავე რეესტრში რეგისტრაციის მომენტიდან.
3. სამუსიკო სკოლის სახელწოდება: ხონის მუნიციპალიტეტის ,,ხონის სამუსიკო სკოლა“.
4. სამუსიკო სკოლის საიდენტიფიკაციო კოდი: 244973374.
5. სამუსიკო სკოლის სამართლებრივი ფორმა: არასამეწარმეო (არაკომერციული) იურიდიული პირი.
6. სამუსიკო სკოლის იურიდიული და ფაქტობრივი მისამართი: ქ. ხონი, პოლიკარპე კაკაბაძის ქ. №13.
7. სამუსიკო სკოლის ელექტრონული ფოსტის მისამართი:  khonissamusikoskola@gmail.com
8. სამუსიკო სკოლის ტელეფონის ნომერი - 0 495 22 11 29
9. ელექტრონულ პორტალზე პასუხისმგებელი პირი: სამუსიკო სკოლის დირექტორი - მაია სტურუა პ/ნ 01015000265 მის: ქ. ხონი, მოსე ხონელის N20
10. პორტალის ელექტრონული ფოსტის მისამართი: khonissamusikoskola@gmail.com
11. პორტალის ტელეფონის ნომერი: 577 64 39 49
12. სამუსიკო სკოლას გააჩნია იურიდიული პირის ყველა ატრიბუტი-ბეჭედი, დამოუკიდებელი ბალანსი, საბანკო ანგარიშები, ლოგო და სხვა.
13. სამუსიკო სკოლა უფლებამოსილია დადოს ხელშეკრულებები, გარიგებები, შეიძინოს ქონებრივი და პირადი არაქონებრივი უფლებები და ვალდებულებები, იყოს მოსარჩელე და მოპასუხე მხარე სასამართლოში. სამუსიკო სკოლა მესამე პირთან ნაკისრი ვალდებულებისთვის პასუხს აგებს თავისი ქონებით.

**მუხლი 2. სამუსიკო** **სკოლის საქმიანობის მიზნები და ამოცანები**

1. სამუსიკო სკოლის საქმიანობის ძირითადი მიზანია მისცეს მოსწავლეებს დაწყებითი სამუსიკო განათლება (სწავლების ხანგრძლივობა 6 წელი) შეუქმნას მათ შესაბამისი პირობები ინდივიდუალური, შემოქმედებითი მიდრეკილების განვითარებისა და კულტურული მემკვიდრეობის შესწავლისათვის.
2. სამუსიკო სკოლის ამოცანებია:

ა) აზიაროს მოსწავლეები მუსიკალური ხელოვნების საფუძვლებს;

ბ) გააცნოს და შეაყვაროს მოსწავლეებს ეროვნული კულტურული მემკვიდრეობა, ქართული და მსოფლიოს ხელოვნების ნიმუშები;

გ) კონკურსების, ფესტივალების და სხვა ღონისძიებების საშუალებით გამოავლინოს და წარმოაჩინოს განსაკუთრებული მუსიკალური ნიჭით დაჯილდოებული მოსწავლეები;

დ) იზრუნოს მოსწავლეთა ესთეტიკური გემოვნების ჩამოყალიბებაზე, აქტიური და ინტელექტუალური მსმენელების აღზრდაზე;

ე) მოამზადოს მოსწავლეები ადგილობრივ, ეროვნულ და საერთაშორისო კონკურსებში მონაწილეობისთვის;

ვ) ითანამშრომლოს საქართველოში მოქმედი სამუსიკო სკოლებთან;

ზ) თავისი საქმიანობის წარმოჩენის, ხელშეწყობის, ინტერესებისა და უფლებების დაცვის მიზნით, საქართველოს კანონმდებლობით დადგენილი წესით გაწევრიანდეს შესაბამის და ახალგაზრდულ ასოციაციებსა და კავშირებში.

1. სამუსიკო სკოლა ეწევა დამხმარე ხასიათის სამეწარმეო საქმიანობას, რომელიც არ ცვლის, მისი როგორც არასამეწარმეო იურიდიული პირის ხასიათს და არ არის აკრძალული საქართველოს კანონმდებლობით.

**მუხლი 3. სამუსიკო** **სკოლის დამფუძნებელი**

1. სამუსიკო სკოლის დამფუძნებელია თვითმმართველი თემი - ხონის მუნიციპალიტეტი.

**მუხლი 4. სამუსიკო** **სკოლის სტრუქტურა, მართვა, ხელმძღვანელობა/წარმომადგენლობა და კონტროლი**

1. სამუსიკო სკოლა თავის საქმიანობას წარმართვას საქართველოს ორგანული კანონის ,,ადგილობრივი თვითმმართველობის კოდექსი“-ს, „ზოგადი განათლების შესახებ“ საქართველოს კანონის, საქართველოს „სამოქალაქო კოდექსის“, ამ წესდების და მოქმედი კანონმდებლობის შესაბამისად.
2. სამუსიკო სკოლა ხონის მუნიციპალიტეტის მერიის, შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციით, საქართველოს კანონმდებლობით დადგენილი წესით, ქმნის ფილეალებს.

3. სამუსიკო სკოლის სტრუქტურა მოიცავს დირექციას (დირექტორი, დირექტორის მოადგილე, ბუღალტერი საქმეთა მმართველი და სხვა) და პედაგოგიურ საბჭოს.

4. სამუსიკო სკოლის ხელმძღვანელობასა და წარმომადგენლობაზე უფლებამოსილი პირია დირექტორი, რომელიც ხონის მუნიციპალიტეტის მერიის შესაბამისი დარგის კურატორი მერის მოადგილესა და შესაბამის სამსახურთან კონსულტაციის საფუძველზე მართავს სამუსიკო სკოლის საქმიანობას და პასუხისმგებელია სამუსიკო სკოლაზე დაკისრებული ამოცანებისა და ფუნქციების შესრულებისათვის. სამუსიკო სკოლის დირექტორი სრულად ითვალისწინებს ხონის მუნიციპალიტეტის შესაბამისი დარგის კურატორი მერის მოადგილესა და შესაბამისი სამსახურის მიერ მიცემულ რეკომენდაციებს.

5. სამუსიკო სკოლის დირექტორს თანამდებობაზე ნიშნავს ხონის მუნიციპალიტეტის მერი განუსაზღვრელი ვადით. სამუსიკო სკოლის დირექტორად ინიშნება შესაბამისი უმაღლესი განათლების მქონე პირი

6. სამუსიკო სკოლის დირექტორის გათავისუფლება (შრომითი ურთიერთობის შეწყვეტა) ხდება საქართველოს შრომის კოდექსის 47-ე მუხლით გათვალისწინებული საფუძვლებით.

7. **სამუსიკო** **სკოლის დირექტორი:**

ა) ხონის მუნიციპალიტეტის მერთან შეთანხმებით, მერიის შესაბამისი დარგის კურატორ მერის მოადგილესა და შესაბამის სამსახურთან კონსულტაციით, საფინანსო სამსახურის მიერ დადგენილი ფორმით ამტკიცებს სამუსიკო სკოლის ბიუჯეტს, საშტატო განრიგსა და სახელფასო ფონდს, შეაქვს მასში ცვლილებები;

ბ) ხონის მუნიციპალიტეტის მერთან შეთანხმებით განსაზღვრავს სამუსიკო სკოლის დირექტორის და სხვა თანამშრომელთა თანამდებობრივი სარგოს განაკვეთებს (ხელფასს), პრემიების, დანამატების, ფულადი ჯილდოების ოდენობას და გაცემის წესს;

გ) საქართველოს კანონმდებლობით დადგენილი ფორმითა და ვადებში, ხონის მუნიციპალიტეტის მერთან შეთანხმებით, კურატორი მერის მოადგილესა და შესაბამის სამსახურთან კონსულტაციით ამტკიცებს სკოლის სახელმწიფო შესყიდვების წლიურ გეგმას;

დ) კურატორი მერის მოადგილესა და შესაბამის სამსახურთან კონსულტაციით განსაზღვრავს ფასიანი სწავლების ტარიფებს;

ე) განკარგავს სკოლის ბიუჯეტსა და სახსრებს საქართველოს კანონმდებლობისა და ამ წესდებით დადგენილი წესით;

ვ) ანაწილებს ფუნქციებს თანამშრომლებს შორის;

ზ) ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე თანამდებობაზე ნიშნავს და თანამდებობიდან ათავისუფლებს სკოლის თანამშრომლებს/მოვალეობის დროებით შემსრულებელ პირებს;

თ) ხონის მუნიციპალიტეტის მერიის შესაბამისი დარგის კურატორ მოადგილესთან შეთანხმებით და შესაბამის სამსახურთან კონსულტაციის საფუძველზე, იღებს გადაწყვეტილებებს თანამშრომელთა შვებულების, სამსახურებრივი მივლინების, წახალისების, კვალიფიკაციის ამაღლების და სწავლების თაობაზე;

ი) ხონის მუნიციპალიტეტის მერიის კურატორ მერის მოადგილესთან შეთანხმებით იღებს გადაწყვეტილებებს თანამშრომელთა დისციპლინური პასუხისმგებლობის დაკისრების თაობაზე;

კ) საქართველოს შრომის კოდექსით დადგენილი წესით ადგენს სკოლის შინაგანაწესს და ასევე, განსაზღვრავს სკოლის თანამშრომელთა კომპეტენციის მინიმალურ ზღვარს (თანამდებობრივ მოვალეობებს);

ლ) კომპეტენციის ფარგლებში სკოლის საქმიანობასთან დაკავშირებულ საკითხებზე გამოსცემს ინდივიდუალურ-სამართლებრივ აქტს - ბრძანებას;

მ) ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე ამტკიცებს მოსწავლეთა კონტიგენტის ოდენობას;

ნ) იღებს გადაწყვეტილებას სამუსიკო სკოლაში მოსწავლეთა ჩარიცხვის და ამორიცხვის შესახებ;

ო) ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე ადგენს სამუსიკო სკოლაში წლის განმავლობაში მეცადინეობის, არდადეგების, სასწავლო წლის დაწყების და დამთავრების დროს;

პ) დადგენილი წესით ამტკიცებს სამუსიკო სკოლის ფილეალების დებულებებს, მოსწავლეთა მეცადინეობებზე დასწრების აღრიცხვის ჟურნალის ფორმას, ლოგოსა და მის აღწერილობას;

ჟ) დებს ხელშეკრულებებს ფიზიკურ და იურიდიულ პირებთან;

რ) მინდობილობის გარეშე წარმოადგენს სამუსიკო სკოლას ყველა სახელმწიფო, ადგილობრივი თვითმმართველობის და საზოგადოებრივ ორგანიზაციებში, ასევე სხვა დაწესებულებასა და საწარმოებში თავის საქმიანობასთან დაკავშირებულ საკითხებში;

ს) ანგარიშვალდებულია ხონის მუნიციპალიტეტის მერის წინაშე და მასვე წარუდგენს ყოველწლიურ ანგარიშს გაწეული მუშაობის შესახებ;

ტ) ახორციელებს ამ წესდებით განსაზღვრულ სხვა უფლებამოსილებებს.

1. სკოლის დირექტორის შვებულების, წახალისებისა და დისციპლინური პასუხისმგებლობის გამოცხადების თაობაზე, მერიის დარგის კურატორი მერის მოადგილის წინადადებით, გადაწყვეტილებას იღებს ხონის მუნიციპალიტეტის მერი მოქმედი კანონმდებლობისა და სკოლის შინაგანაწესის შესაბამისად.
2. სკოლის დირექტორის მიერ ამ წესდებით მის კომპეტენციას მიკუთვნებულ საკითხებზე გადაწყვეტილების მიღებისას მუნიციპალიტეტის თანამდებობის პირების მიერ მის საქმიანობაში ჩარევა (გარდა ამ წესდებით გათვალისწინებული შემთხვევებისა) დაუშვებელია.
3. სკოლის საქმიანობის კონტროლს თავისი კომპეტენციის ფარგლებში ახორციელებს ხონის მუნიციპალიტეტის მერი, მერიის შიდა აუდიტისა და კონტროლის სამსახურის მეშვეობით.
4. დირექტორის არყოფნის შემთხვევაში მის მოვალეობას ასრულებს დირექტორის მოადგილე სასწავლო დარგში. დირექტორის მოადგილედ ინიშნება უმაღლესი სამუსიკო განათლების და გამოცდილების მქონე პირი.
5. პედაგოგიურ საბჭოს შემადგენლობაში შედის სკოლის ყველა პედაგოგი და მას ხელმძღვანელობს სკოლის დირექტორი.
6. პედაგოგიური საბჭო:

ა) მის კომპეტენციაში შემავალ საკითხებზე ქმნის სამუშაო ჯგუფს, რომლებიც ასრულებენ საბჭოს დავალებებს და ანგარიშვალდებულნი არიან მის წინაშე;

ბ) ადგენს პედაგოგიური საბჭოს მუშაობის რეგლამენტს;

გ) განიხილავს დირექტორის მიერ შემუშავებულ სასკოლო წლიურ სამუშაო გეგმას;

დ) შესაბამის საგანმანათლებლო პროგრამების საფუძველზე შეიმუშავებს სასკოლო სასწავლო გეგმებს;

ე) ისმენს დირექტორის, დირექტორის მოადგილის, და სხვა ანგარიშებს (ინფორმაციებს) საგანმანათლებლო პროგრამების განხორციელებასთან დაკავშირებით;

ვ) იხილავს სკოლაში საგანმანათლებლო პროგრამების განხორციელების, სასკოლო სასწავლო გეგმებში ცვლილებების შეტანისა და სასწავლო-შემოქმედებითი პროცესის მიმდინარეობასთან დაკავშირებულ სხვა საკითხებს, იღებს შესაბამის გადაწყვეტილებებს.

1. პედაგოგიური საბჭოს სხდომის დღის წესრიგი, დამსწრეთა ვინაობა, მიღებული გადაწყვეტილება ფორმდება ოქმით, რომელსაც ხელს აწერს სკოლის დირექტორი და საბჭოს მდივანი.
2. სკოლის პედაგოგად და კონცერტმაისტერად ინიშნება შესაბამისი სამუსიკო განათლების მქონე პირი, რომელიც უნდა ეწეოდეს საქმიანობას დიპლომით მითითებული კვალიფიკაციის მიხედვით.

**მუხლი 5. სასწავლო პროცესის ორგანიზაცია**

1. სკოლაში სასწავლო პროცესის ორგანიზაცია, სწავლების შინაარსი და ხანგრძლივობა, სწავლის შედეგებისა და მიღწევების შეფასების სისტემა განისაზღვრება შესაბამისი სახელმწიფო საგანმანათლებლო სტანდარტის მიხედვით შემუშავებული სასკოლო სასწავლო გეგმებისა და სასწავლო პროგრამების საფუძველზე.
2. სკოლაში ხორციელდება შემდეგი სახელოვნებო საგანმანათლებლო პროგრამები:

ა) საფორტეპიანო;

ბ) საორკესტრო;

გ) სიმებიანი;

დ) ქართულ-ხალხური საკრავთა შემსწავლელი ჯგუფი და სხვა;

1. სკოლაში მომდევნო საფეხურის საგანმანათლებლო პროგრამის განხორციელება ხდება შესაბამისი პედაგოგიური კადრებისა და მატერიალურ-კულტურული ბაზის არსებობის შემთხვევაში, წესდებაში ცვლილებების შეტანის გზით.
2. სკოლაში სწავლის უფლებით სარგებლობენ საქართველოს მოქალაქეთა შვილები. ქვეყნის ტერიტორიაზე მცხოვრები უცხო ქვეყნის მოქალაქეთა და მოქალაქეობის არმქონე პირთა შვილები სკოლაში მიიღებიან საერთო წესით.
3. სკოლაში მიღება თავისუფალია მოზარდთათვის 6 წლის ასაკიდან. ცალკეულ შემთხვევაში, გამონაკლისის სახით დასაშვებია როგორც უფროსი, ასევე უმცროსი ასაკის მოსწავლეთა ჩარიცხვა. თუ სკოლაში სწავლის მსურველთა რაოდენობა აღემატება მისაღებ კონტიგენტს, აღნიშნული საკითხის შეთანხმება ხდება ხონის მუნიციპალიტეტის მერის შესაბამისი დარგის კურატორი მერის მოადგილესთან.
4. სკოლაში მოსწავლეთა ჩარიცხვა წარმოებს დირექტორის ბრძანებით.
5. სკოლაში შემსვლელთათვის აუცილებელია მშობლის (კანონიერი წარმომადგენლის) განცხადება და ჩასარიცხად აუცილებელი დოკუმენტების წარდგენა. დოკუმენტების ნუსხა და ხელშეკრულების პირობები განისაზღვრება სკოლის შინაგანაწესით.
6. სკოლაში სასწავლო პროცესის ორგანიზების ძირითადი ფორმებია: ინდივიდუალური და ჯგუფური გაკვეთილები, კლასგარეშე მუშაობა.
7. ცოდნისა და უნარ-ჩვევების გამოვლენისა და კონტროლის ფორმებია: მიმდინარე გაკვეთილზე გამოკითხვა, პერიოდული ღია და დახურული კონცერტები, საკონტროლო გაკვეთილები, ჩათვლები და გამოცდები.
8. სკოლაში გაკვეთილები ტარდება დირექტორატის მიერ დადგენილი, ზოგადსაგანმანათლებლო სკოლისგან თავისუფალ დღესა და საათებში. სკოლაში წლის განმავლობაში მეცადინეობის, არდადეგების, სასწავლო წლის დაწყებას და დამთავრებას ადგენს სკოლის დირექტორი ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციით, ზოგადსაგანმანათლებლო სკოლებისთვის საქართველოს განათლებისა და მეცნიერების სამინისტროს მიერ დადგენილ დროის და ხანგრძლივობის ფარგლებში.
9. სკოლაში სასწავლო პროცესს ხელმძღვანელობს დირექტორის მოადგილე სასწავლო დარგში. იგი მონაწილეობს მასწავლებლებზე საათებსა და ჯგუფების განაწილების პროცესში, ადგენს მეცადინეობის ცხრილს და აწარმოებს მოსწავლეთა პერსონალური მონაცემების აღრიცხვას.
10. სკოლადამთავრებულზე დირექტორის ბრძანებით გაიცემა შესაბამისი საფეხურის დასრულების დამადასტურებელი მოწმობა, რომლის ფორმას ამტკიცებს ხონის მუნიციპალიტეტი.

**მუხლი 6. სკოლის ქონება, დაფინანსება და ანგარიშგება**

1. სკოლას უსასყიდლო უზუფრუქტის ფორმით გადაეცემა მუნიციპალური ქონება მხოლოდ ამ წესდებით დასახული მიზნებისა და ფუნქციების შესასრულებლად.
2. სკოლის დაფინანსების წყარო:

# ა) ხონის მუნიციპალიტეტის ბიუჯეტიდან გამოყოფილი მიზნობრივი სახსრები (სუფსიდია);

ბ) გრანტისა და შემოწირულობების სახით მიღებული შემოსავალი ;

 გ) დამხმარე სამეწარმეო საქმიანობიდან მიღებული შემოსავალი;

# დ) საქართველოს კანონმდებლობით ნებადართული სხვა შემოსავალი;

1. სკოლის ყოველი შემოსავალი და ხარჯი აისახება მის ბიუჯეტში;

# სკოლის დირექტორის ხელფასი არ უნდა აღემატებოდეს ხონის მუნიციპალიტეტის საკრებულოს მიერ დადგენილ მერიის სტრუქტურული ერთეულის ხელმძღვანელის თანამდებობრივ სარგოს.

1. სკოლის თანამშრომლებს ხელფასი ერიცხებათ უნაღდო ანგარიშსწორების წესით და მისი გაცემის დრო და პერიოდულობა რეგულირდება სკოლის შინაგანაწესით.

**მუხლი 7. საქმიანობა რომელიც საჭიროებს თანხმობას**

1. სკოლას შეუძლია მხოლოდ ხონის მუნიციპალიტეტის მერის თანხმობით განახორციელოს შემდეგი ქმედებები:

# ა) უძრავი ქონების შეძენა, გასხვისება და დატვირთვა; ბ) სესხის აღება;

გ) თავდებობა;

# დ) სხვა გადაწყვეტილებები, რომლებიც სცილდება ჩვეულებრივი საქმიანობის ფარგლებს.

**მუხლი 8. საბუღალტრო აღრიცხვა და ანგარიშგება**

# სამუსიკო სკოლის საბუღალტრო აღრიცხვა-ანგარიშგებას აწარმოებს ბუღალტერი (ბუღალტერია), რომელსაც ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე თანამდებობაზე ნიშნავს დირექტორი.

1. სამუსიკო სკოლა ვალდებულია აწარმოოს საფინანსო-ეკონომიკური საქმიანობის საბუღალტრო აღრიცხვა-ანგარიშგება საქართველოს კანონმდებლობით დადგენილი წესით, შეადგინოს ბალანსი და დასამტკიცებლად წარუდგინოს ხონის მუნიციპალიტეტის მერს.
2. სამუსიკო სკოლის წლიურ ბალანსს, ბიუჯეტის შესრულებისა და სხვა ფინანსურ ანგარიშებს საქართველოს კანონმდებლობით დადგენილი ფორმითა და ვადებში იბარებს ხონის მუნიციპალიტეტის მერიის საფინანსო სამსახური.

 **მუხლი 9. სამუსიკო** **სკოლის რეორგანიზაცია/ლიკვიდაცია**

# სამუსიკო სკოლის რეორგანიზაცია/ლიკვიდაცია ხორციელდება საქართველოს კანონმდებლობით დადგენილი წესით, საქართველოს ორგანული კანონის ,,ადგილობრივი თვითმმართველობის კოდექსის“ 54-ე მუხლის პირველი პუნქტის ,,დ.ბ’’ ქვეპუნქტის საფუძველზე საკრებულოს თანხმობით ხონის მუნიციპალიტეტის მერის გადაწყვეტილებით.

# ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ეროვნულ ვალუტაში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

1. ხონის მუნიციპალიტეტის მერის გადაწყვეტილება ლიკვიდაციის/რეორგანიზაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის/რეორგანიზაციის პროცესი დაწყებულად ითვლება მისი რეგისტრაციის მომენტიდან.
2. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავს სამუსიკო სკოლის დამფუძნებელი - სსიპ თვითმმართველო თემი - ხონის მუნიციპალიტეტი. სამუსიკო სკოლის ქონების გასხვისება შესაძლებელია, თუ:

# ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

# გ) ქონება გადაეცემა სხვა არასამეწარმეო (არაკომერციულ) იურიდიულ პირს.

**მუხლი 10. დასკვნითი დებულებები**

# წინამდებარე წესდება ძალაში შედის ამ წესდების დამტკიცების თაობაზე ხონის მუნიციპალიტეტის მერის ბრძანების ამოქმედებიდან.

1. თუ ამ წესდების რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

# ამ წესდებასა და საქართველოს კანონმდებლობას შორის არსებული შეუსაბამობის შემთხვევაში მოქმედებს კანონი.

ხონის მუნიციპალიტეტის მერი: ლადო ჯურხაძე